Χρύσα Μαλτέζου

Η Χρύσα Μαλτέζου(1941) είναι ιστορικός, μέλος της Ακαδημίας Αθηνών, ενώ έχει διατελέσει Διευθύντρια του Ελληνικού Ινστιτούτου Βυζαντινών και Μεταβυζαντινών Σπουδών Βενετίας.

Βίος
Η Χρύσα Μαλτέζου γεννήθηκε στην Αλεξάνδρεια της Αιγύπτου το 1941 , όπου πραγματοποίησε τις εγκύκλιες σπουδές της στο Αβερώφειο Γυμνάσιο. Έλαβε υποτροφία από το Ιδρύμα Κρατικών Υποτροφιών και σπόυδασε στη Φιλοσοφική Σχολή του Πανεπιστημίου Αθηνών. Στη συνέχεια ελαβε υποτροφία από τη Γαλλική Κυβέρνηση και σπόυδασε στο Πανεπιστήμιο Μεσογειακών Σπουδών του Aix-en-Provence και ως υπότροφος της Ακαδημίας Αθηνών μετεκπαιδεύτηκε στο Ινστιτούτο Βυζαντινών και Μεταβυζαντινών Σπουδών Βενετίας. Έλαβε δίπλωμα από το Corso di Perfezionamento του Πανεπιστημίου της Πάντοβας και πτυχίο από τη Σχολή Παλαιογραφίας, Αρχειονομίας και Διπλωματικής των Κρατικών Αρχείων της Βενετίας.

Από το 1969 έως το 1979 διετέλεσε ερευνήτρια του Κέντρου Βυζαντινών Ερευνών του Εθνικού Ιδρύματος Ερευνών.Επίσης Διευθύντρια του Κέντρου Βυζαντινών Ερευνών του Εθνικού Ιδρύματος Ερευνών από το 1980 μεχρι το 1994.. Εργάστηκε ως Ειδική Επιστήμων στο Πανεπιστήμιο Κρήτης με αντικείμενο τη Βυζαντινή Ιστορία και Ιστορία της λατινοκρατίας στον ελληνικό χώρο απόστο χρονικό διάστημα μεταξύ 1977 και 1982. Από το 1982 έως το 1994 διετέλεσε Καθηγήτρια Μεσαιωνικής Ιστορίας στο Πανεπιστήμιο Κρήτης. Διετέλεσε Διευθύντρια του Τομέα Αρχαίας και Μεσαιωνικής Ιστορίας, και Πρόεδρος του Τμήματος Ιστορίας και Αρχαιολογίας στο ίδιο Πανεπιστήμιο.Το 1987 υπηρέτησε ως Fellow του Dumbarton Oaks Centre for Byzantine Studies, Washington. Το 1995 διορίστηκε Καθηγήτρια Ιστορίας της περιόδου της βενετοκρατίας στο Τμήμα Θεατρικών Σπουδών του Πανεπιστημίου Αθηνών. Το 1998 εξελέγη από την Ακαδημία Αθηνών Διευθύντρια του Ελληνικού Ινστιτούτου Βυζαντινών και Μεταβυζαντινών Σπουδών Βενετίας. Τον Οκτώβριο του 2005, στο πλαίσιο του προγράμματος του Ιδρύματος Αλέξανδρος Σ. Ωνάσης, έδωσε διαλέξεις και σεμινάρια στα Αμερικανικά Πανεπιστήμια του Πρίνστον, Rutgers, Πανεπιστήμιο της Καλιφόρνιας, Μπέρκλεϋ και Mary Washington.

Υπήρξε μέλος ελληνικών και ξένων επιστημονικών συλλόγων και εταιρειών, ξένος εταίρος του Istituto Veneto di Scienze, Lettere ed Arti, αντεπιστέλλον μέλος του Ateneo Veneto, ξένος εταίρος της Deputazione di Storia Patria per le Venezie, αντεπιστέλλον μέλος του Istituto Siciliano di Studi Bizantini e Neoellenici “Bruno Lavagnini”, επίτιμο μέλος της Ρωσικής Ένωσης των Μεσαιωνολόγων (Associetas Historicorum Russorum Medii Aevi), μέλος της Société Internationale des Historiens de la Méditerranée, μέλος της διεθνούς συντακτικής επιτροπής του περ. Mediterranean Historical Review, μέλος της Διεθνούς Επιτροπήςτου Istituto Internazionale di Storia Economica F. Datini (Prato) κ.ά.

Έλαβε μέρος σε πολυάριθμα ελληνικά και διεθνή επιστημονικά συνέδρια και διοργάνωσε διεθνείς επιστημονικές συναντήσεις, ημερίδες και συμπόσια. Μετά από σχετικές προσκλήσεις, έδωσε διαλέξεις και σεμιναριακά μαθήματα σε πανεπιστήμια και ερευνητικά κέντρα του εξωτερικού (Collège de France, πανεπιστήμια Σορβόννης, Γενεύης, Association Jean Gabriel Eynard, Μπολόνιας, Βαρκελώνης, Μαδρίτης, Βαρσοβίας, Μόσχας, Perth Αυστραλίας, Ραβέννας, Fondazione Flaminia Ραβέννας, Τορίνου, Bερόνας κ.ά.).

Έχει πραγματοποιήσει με την ιδιότητα της ερευνήτριας και της Διευθύντριας του Κέντρου Βυζαντινών Ερευνών του Εθνικού Ιδρύματος Ερευνών ερευνητικές αποστολές σε αρχεία της Ιταλίας, στα αρχεία της Μονής Αγίου Ιωάννου Θεολόγου της Πάτμου, της Μονής Αγίας Λαύρας Καλαβρύτων, στα αρχεία της Κέρκυρας, των Κυθήρων και των πατριαρχείων Αλεξανδρείας και Ιεροσολύμων.

Τιμητικές διακρίσεις
Το 1982 τιμήθηκε με το βραβείο της Ακαδημίας Αθηνών για τη συμβολή της στη διάσωση και επιστημονική εκμετάλλευση τoυ Ιστορικού Αρχείoυ των Κυθήρων. Το 2003 τιμήθηκε για την επιστημονική προσφορά της από τον Πρόεδρο της Ελληνικής Δημοκρατίας Κωνσταντίνο Στεφανόπουλο με τον Χρυσό Σταυρό του Τάγματος της Τιμής. To 2006 το υπό τη διεύθυνσή της Eλληνικό Iνστιτούτο Bενετίας τιμήθηκε με το Διεθνές Bραβείο Ωνάση.  Tο 2007 τιμήθηκε από το Πανεπιστήμιο της Μπολόνια (έδρα Pαβέννας) με το βραβείο Dante Aligheri για την προσφορά της στη συντήρηση και ανάδειξη των πολιτισμικών αγαθών του ελληνισμού στη Bενετία. Το 2012 έγινε τακτικό μέλος της Ακαδημίας Αθηνών.
Το 2013 εκδόθηκε τόμος αφιέρωμα προς τιμή της.

Ερευνητικά πεδία
Τα ερευνητικά της ενδιαφέροντα αφορούν στη βενετική περίοδο της ελληνικής ιστορίας: σχέσεις του Ελληνισμού με τη Δύση (φραγκοκρατούμενος και βενετοκρατούμενος ελληνισμός) από τον 13ο ως τον 18ο αιώνα και στις αρχειακές, παλαιογραφικές και διπλωματικές έρευνες.

Συγγραφικό έργο-δημοσιεύσεις
Έχει συγγράψει μελέτες που αφορούν την ιστορία των Ελλήνων στη διάρκεια της λατινοκρατίας, ασχολούμενη με πτυχές των σχέσεων μεταξύ του βυζαντινού και μεταβυζαντινού κόσμου και της Βενετίας.

 Ο θεσμός του εν Κωνσταντινουπόλει Βενετού βαΐλου (1268 - 1453), Αθήνα 1970.
 Η Κρήτη στη διάρκεια της περιόδου της βενετοκρατίας (1211 - 1669), Κρήτη 1988.
 Βενετική παρουσία στα Κύθηρα, Αθήνα 1991.
 Όψεις της ιστορίας του βενετοκρατούμενου Ελληνισμού, επιστημονική διεύθυνση, Αθήνα 1993.
 Η Βενετία των Ελλήνων, Αθήνα 1999.
 Χαρακτικά του Ελληνικού Ινστιτούτου Βενετίας, Βενετία 2000.
 ire debeas in rettorem Caneae. Η εντολή του δόγη Βενετίας προς τον ρέκτορα Χανίων 1589, Βενετία 2002.
 Bisanzio, Venezia e il mondo franco-greco (ΧΙΙΙ-XV secolo). Atti del Colloquio Internazionale organizzato nel centenario della nascita di Raymond-Joseph Loenertz o.p., Venezia, 1-2 dicembre 2000, a cura di Chryssa Maltezou-P.Schreiner, Βενετία 2002.
 «Stradioti»: Οι προστάτες των συνόρων, Αθήνα 2003.
 Άννα Παλαιολογίνα Νοταρά. Μια τραγική μορφή ανάμεσα στον βυζαντινό και τον νέο ελληνικό κόσμο, Βενετία 2004.
 Venezia e le isole ionie (Relazioni presentate al convegno di studio svoltosi a Corfù, il 26-27 settembre 2002), a cura di Chryssa Maltezou e G. Ortalli,Βενετία 2005.
 Ελληνικό Ινστιτούτο Βυζαντινών και Μεταβυζαντινών Σπουδών Βενετίας. Πενήντα χρόνια επιστημονικής διαδρομής 1955-2005, Αθήνα 2005.
 Ελληνικό Ινστιτούτο Βυζαντινών και Μεταβυζαντινών Σπουδών Βενετίας. Oδηγός του Aρχείου, Βενετία 2008.
 Τα Κύθηρα τον καιρό που κυριαρχούσαν οι Βενετοί, Βενετία 2008.
 Η δική μου Βενετία ή Το χρονικό της δίωξης του Ινστιτούτου Βενετίας (Εκδόσεις Καλλιγράφος, Αθήνα 2016

Άρθρα
 «Ο Marin Sanudo πηγή δια την μελέτην δύο αγνώστων βυζαντινών γεγονότων», Θησαυρίσματα του Ελληνικού Ινστιτούτου Βυζαντινών και Μεταβυζαντινών Σπουδών τομ. 4 (1967), σ. 20-37
 «Άγνωστοι ειδήσεις (1539-1540) περί Μητροφάνους Μονεμβασίας εκ του αρχείου του Δούκα της Κρήτης», Θησαυρίσματα του Ελληνικού Ινστιτούτου Βυζαντινών και Μεταβυζαντινών Σπουδών Τ. 5 (1968), σ. 32-44 
 «Η εις Ιταλίαν περιπέτεια του Μαξίμου Πελοποννησίου μέχρι της εγκαταστάσεώς του εις Ιωάννινα(1608-1609)», Θησαυρίσματα του Ελληνικού Ινστιτούτου Βυζαντινών και Μεταβυζαντινών Σπουδών Τ. 6 (1969), σ. 113-119
 «Πρόσφυγες από την Κρήτη στα Κύθηρα: άγνωστες πληροφορίες από το Αρχείο των Κυθήρων», Επετηρίς Εταιρείας Βυζαντινών Σπουδών Τ.39-40 (1972-1973), σ. 518-526
 «Άγνωστη εικόνα του Εμμανουήλ Τζάνε (1661). Η Παναγία η Καρδιώτισσα και ο αφιερωτής της Ιωάννης Μέγγανος (Πίν. Θ΄-ΙΑ΄)», Θησαυρίσματα του Ελληνικού Ινστιτούτου Βυζαντινών και Μεταβυζαντινών Σπουδών Τ. 10 (1973), σ. 283-290
 «Νέο άγνωστο χειρόγραφο της "περιγραφής της Κρήτης" του Πέτρου Καστροφύλακα (1583) και το πρόβλημα της κριτικής εκδόσεώς της», Διεθνές Κρητολογικό Συνέδριο (3ο: 1971: Ρέθυμνο) Πεπραγμένα του Γ' Διεθνούς Κρητολογικού Συνεδρίου: Ρέθυμνον, 18-23 Σεπτεμβρίου 1971 Τ. 2 (1974), σ. 64-97
 «Επτάνησα», Ιστορία του Ελληνικού Έθνους, Εκδοτική Αθηνών, τομ.Ι (1974), σελ.215-229
 «Κρητοκυθηραϊκά: Η κρητική οικογένεια Κλαδούρη και το συμβούλιο των ευγενών στα Κύθηρα (πίν. Η΄-ΙΑ΄)», Θησαυρίσματα του Ελληνικού Ινστιτούτου Βυζαντινών και Μεταβυζαντινών Σπουδών Τ. 12 (1975), σ. 257-291
 «Οι πρόγονοι του Διονυσίου Σολωμού στα Κύθηρα (πίν. ΚΒ΄-ΚΓ΄)», Θησαυρίσματα του Ελληνικού Ινστιτούτου Βυζαντινών και Μεταβυζαντινών Σπουδών Τ. 13 (1976), σ. 227-244
 «Il quartiere Veneziano di Constantinopoli (Scali marittimi) (πίν. Δ΄-ΣΤ΄)», Θησαυρίσματα του Ελληνικού Ινστιτούτου Βυζαντινών και Μεταβυζαντινών Σπουδών Τ. 15 (1978), σ. 30-61
 «Βενετσιάνικες εκθέσεις για την οχύρωση του Ισθμού της Κορίνθου στα τέλη του 17ου αιώνα», Διεθνές Συνέδριο Πελοποννησιακών Σπουδών (1ο: 1975: Σπάρτη, Ελλάς) Πρακτικά του Α' Διεθνούς Συνεδρίου Πελοποννησιακών Σπουδών :Σπάρτη, 7-14 Σεπτεμβρίου 1975 Τ.3 (1976-1978), σ. 269-276
 «Η σημασία του ιστορικού αρχείου Κυθήρων γαι την ιστορία της Κρήτης στη διάρκεια της Βενετοκρατίας», Διεθνές Κρητολογικό Συνέδριο (4ο: 1976: Ηράκλειο, Ελλάς) Πεπραγμένα του Δ' Διεθνούς Κρητολογικού Συνεδρίου: Ηράκλειο, 29 Αυγούστου-3 Σεπτεμβρίου 1976 Τ. 2 (1981), σ. 180-189
 «Λατινοκρατούμενη Ελλάδα-Βενετικές και Γενουατικές κτήσεις», Ιστορία του Ελληνικού Έθνους, Εκδοτική Αθηνών, τομ. Θ΄(1980), σελ. 244-278
 «Ο όρος "Metacherissi" στις αγροτικές μισθώσεις της Βενετοκρατούμενης Κρήτης», Βυζαντινά: επιστημονικόν όργανον Κέντρου Βυζαντινών Ερευνών Φιλοσοφικής Σχολής Αριστοτελείου Πανεπιστημίου Τ.13, μέρ. 2 (1985), σ. 1137-1147
 «Ο Ναός της Αγίας Φωτιάς στα Χανιά και η πρόσοδός του στη Μονή της Πάτμου», Πανεπιστήμιο Κρήτης Αφιέρωμα στον Νίκο Σβορώνο Ρέθυμνο: Πανεπιστήμιο Κρήτης, 1986 Τ. 2 (1986), σ. 122-132
 «Η γυναίκα στη βενετοκρατούμενη Κρήτη με βάση τις Νοταρικές πηγές», Αρχαιολογία: τριμηνιαίο περιοδικό Τ. 5, τεύχ. 21 (Σεπτέμβριος-Νοέμβριος 1986), σ. 37-40
 «Το παιδί στην κοινωνία της Βενετοκρατούμενης Κρήτης»,Κρητικά Χρονικά: τετραμηνιαία επιστημονική έκδοσις Τ. 27(1987), σ. 214-227
 «Τὸ Χρονικὸ τοῦ Χειλᾶ. Κοινωνικὰ καὶ ἰδεολογικὰ προβλήματα στὰ Κύθηρα τὸν 15ο αἰ.», Σύμμεικτα, τομ.8(1989),σελ.15-25
 «Σύμβαση ίδρυσης χωριού στην Κρήτη (1622)», Αριάδνη 5 (1989),σελ. 353-361. 
 «Αρχειακές μαρτυρίες για πέντε μεταβυζαντινούς ναούς της Κέρκυρας», Ευφρόσυνον: αφιέρωμα στον Μανώλη Χατζηδάκη Αθήνα: Ταμείο Αρχαιολογικών Πόρων και Απαλλοτριώσεων, 1991-1992 Τ. 1 (1991), σ. 309-320
 «Ο Μανιάτης Λιμπεράκης φυλακισμένος στη φορτέτζα των Κυθήρων (1676)», Λακωνικαί Σπουδαί: περιοδικόν σύγγραμμα της Εταιρείας Λακωνικών Σπουδών T. 11 (1992), σ. [333]-346
 «Diversitas linguae», Ινστιτούτο Βυζαντινών Ερευνών. Διεθνές Συμπόσιο (2ο: 1993: Αθήνα, Ελλάς) Η επικοινωνία στο Βυζάντιο: πρακτικά του Β' Διεθνούς Συμποσίου, 4-6 Οκτωβρίου 1990 Αθήνα: Κέντρο Βυζαντινών Ερευνών, Εθνικό Ίδρυμα Ερευνών, 1993,σ. [93]-102
 «Ιστορία της βενετοκρατούμενης Κρήτης: ζητήματα έρευνας», Διεθνές Κρητολογικό Συνέδριο (7ο: 1991: Ρέθυμνο, Ελλάς) Πεπραγμένα του Ζ' διεθνούς Κρητολογικού συνεδρίου: Ρέθυμνο, 1991 Τ. 2, (1995), σ. 537-548 
 «From Crete to Jerusalem: The Will of a Cretan Jew (1626)», Mediterranean Historical Review 10/1-2 (1995), Intercultural contacts in the medieval Mediterranean, Studies in Honor of David Jacoby, σελ 189-201
 «Και πάλι για το Statuto per il Regno di Morea», Διεθνές Συνέδριο Πελοποννησιακών Σπουδών-Πρακτικά του Ε' Διεθνούς Συνεδρίου Πελοποννησιακών Σπουδών: Άργος-Ναύπλιον, 6-10 Σεπτεμβρίου 1995 Τ.4 (1996-1997), σ. 120-128
 «Byzantine Legends in Venetian Crete», AETOS, Studies in Honour of Cyril Mango presented to him on April 14, 1998, Edited by Sevcenko, Ihor / Hutter, Irmgard, σελ.233–242
 «Nazione Greca και Cose Sacre: Λείψανα αγίων στον ναό του Αγ. Γεωργίου της Βενετίας», Θησαυρίσματα του Ελληνικού Ινστιτούτου Βυζαντινών και Μεταβυζαντινών Σπουδών Τ. 29 (1999), σ. 9-31
 «Οι αμπασαδόροι της Μεγάλης Μοσχοβίας στη Βενετία και ο Κρητικός Πόλεμος»,Θησαυρίσματα του Ελληνικού Ινστιτούτου Βυζαντινών και Μεταβυζαντινών Σπουδών Τ. 30 (2000), σ. 9-20
 «Κοινωνία και τέχνες στην Ελλάδα κατά τον 13ο αιώνα: ιστορική εισαγωγή» ,Δελτίον της Χριστιανικής Αρχαιολογικής Εταιρείας Περίοδος Τέταρτη, Τ. 21 (2000), σ. 9-16
 «Η καθημερινή ζωή στη βενετοκρατούμενη Κρήτη: κατάσταση και προοπτική έρευνας»,Διεθνές Κρητολογικό Συνέδριο (8ο: 1996: Ηράκλειο, Ελλάς) Πεπραγμένα του Η' Διεθνούς Κρητολογικού Συνεδρίου: Ηράκλειο, 9-14 Σεπτεμβρίου 1996 Τ. 2, μερ. 1 (2000), σ. 7-30
 «Σχόλια στην εικονογραφημένη ιστορία της τέταρτης σταυροφορίας στο δουκικό παλάτι της Βενετίας», Θησαυρίσματα του Ελληνικού Ινστιτούτου Βυζαντινών και Μεταβυζαντινών Σπουδών Τ. 31 (2001), σ. 9-28
 «Ποινές στη Λατινοκρατούμενη Κύπρο»,στο: Αθανάσιος Παπαγεωργίου (επ), Πρακτικά του Τρίτου Διεθνούς Κυπρολογικού Συνεδρίου, τομ Β (Εταιρεία Κυπριακών Σπουδών, Λευκωσία, 2001), σελ 547-554 
 «Μνήμη Μανούσου Μανούσακα (1914-2003)», Θησαυρίσματα του Ελληνικού Ινστιτούτου Βυζαντινών και Μεταβυζαντινών Σπουδών Τ. 34 (2004), σ. 9-10
 «Cypriots in the city of Saint Mark after the island’s Turkish conquest (1571)», Cyprus jewel in the crown of Venice, Nicosia 2003, σσ. 75 - 81. 
 «Από τα ερείψιμα σπίτια των Foscarini στην ελληνική γειτονιά της Βενετίας», Θησαυρίσματα του Ελληνικού Ινστιτούτου Βυζαντινών και Μεταβυζαντινών Σπουδών Τ. 34 (2004), σ. 293-307
 «Οι Έλληνες μέτοικοι στη Βενετία μετά την Άλωση: Ταυτότητα και εθνική συνείδηση»,Θησαυρίσματα του Ελληνικού Ινστιτούτου Βυζαντινών και Μεταβυζαντινών Σπουδών Τ. 35 (2005), σ. 175-184 
 «Βυζαντινό άρωμα στο έργο του Francesco Sansovino», Δελτίον της Χριστιανικής Αρχαιολογικής Εταιρείας Περίοδος Τέταρτη, Τ. 26 (2005), σ. 193-198
 «Ο τοίχος της Πλατείας των Ελλήνων στη Βενετία και τα αρχειακά τεκμήρια ιδιοκτησίας του»,Δελτίον της Χριστιανικής Αρχαιολογικής Εταιρείας Περίοδος Τέταρτη, Τ. 28 (2007), σ. 157-162
 «Παναγία Μυρτιδιώτισσα των Κυθήρων: ο χαμένος θησαυρός της μονής (17ος αι.)», Διεθνές Πανιόνιο Συνέδριο (8ο: 2006: Κύθηρα, Ελλάς) Η΄ Διεθνές Πανιόνιο Συνέδριο: Χώρα Κυθήρων, 21-25 Μαΐου 2006: πρόγραμμα συνεδρίου: Ζάκυνθος, Ιθάκη, Κέρκυρα, Κεφαλονιά, Κύθηρα, Λευκάδα, Παξοί = VIIIth International Panionian Conference: Chora of Kythera, May 21-25, 2006: conference programme: Zante, Ithaca, Corfu, Cephalonia, Kythera, Lefkas, Paxos Τ. 3 (2009), σ. 278-286
 «Από τον πειρατή Σιφάντο στη νήσο Sifanto των δυτικών πηγών», Διεθνές Σιφναϊκό Συμπόσιο (3ο: 2006: Σίφνος, Ελλάς) Πρακτικά Γ' Διεθνούς Σιφναϊκού Συμποσίου: Σίφνος, 29 Ιουνίου-2 Ιουλίου 2006, σελ.[217]-226 
 «Από την ιστορία της Άνδρου στον 14ο και 15ο αιώνα: Pietro Zen Domino Andre», Εύανδρος: τόμος εις μνήμην Δημητρίου Ι. Πολέμη Άνδρος: Καΐρειος Βιβλιοθήκη, 2009, σελ.231-239
 «Η οικογένεια Μαρούτση στη Βενετία Ηπειρώτες έμποροι, έπαιξαν πρωταγωνιστικό ρόλο στην ελληνική κοινότητα της Γαληνοτάτης», Καθημερινή Ημερομηνία δημοσίευσης: 02-07-06
 «Η Κρήτη και το γόητρο των βενετών αξιωματούχων: οι μαρτυρίες επιτύμβιων επιγραφών», Διεθνές Κρητολογικό Συνέδριο (10ο: 2006: Χανιά, Ελλάς) Πεπραγμένα του Ι' Διεθνούς Κρητολογικού Συνεδρίου: Χανιά, 1-8 Οκτωβρίου 2006 Τ. Β1, σ. 403-422
 «Ο ζωγράφος Αντώνιος Βασιλάκης: νέα αρχειακά τεκμήρια για τη ζωή και το έργο του», Δελτίον της Χριστιανικής Αρχαιολογικής Εταιρείας Περίοδος Τέταρτη, Τ. 33 (2012), σ. 253-256

Παραπομπές

Πηγές
 Τμήμα Θεατρικών Σπουδών του Εθνικού και Καποδιστριακού Πανεπιστημίου Αθηνών Χρύσα Μαλτέζου Ομότιμη Καθηγήτρια, Διευθύντρια Ινστιτούτου Βενετίας 
 Ταξιάρχης Κόλιας,«Ινστιτούτο Βυζαντινών Ερευνών», Εθνικό Ίδρυμα Ερευνών: 1958-2008 Ίδρυση-πορεία-προοπτικές, Αθήνα, 2008, σελ.96-123
 Εξελέγη ακαδημαϊκός η Χρύσα Μαλτέζου
 Διεθνή βραβεία Ωνάση: 
 Ακαδημία Αθηνών: Μαλτέζου Χρύσα
 Εταιρεία συγγραφέων
 Το Eλληνικό Iνστιτούτο Bυζαντινών και Mεταβυζαντινών Σπουδών της Bενετίας

Εξωτερικοί σύνδεσμοι
 Η κα. Χρύσα Μαλτέζου μιλάει στο Κρανίδι. 
 Αγγελική Ροβάτσου, «Η αρχειακή έρευνα μοιάζει με την αρχαιολογία. Συνέντευξη με την Χρύσα Μαλτέζου», Φλέα, τχ.50 (Απρίλιος -Ιούνης 2016), σελ.14-31
 Βενετία το σχεδόν άλλο Βυζάντιο: από τον Ενρίκο Ντάντολο στον Βησσαρίωνα
 Χρύσα Μαλτέζου 

Έλληνες ιστορικοί

Μέλη της Ακαδημίας Αθηνών